INSPIRERET AF VIRKELIGE BEGIVENHEDER
SIDEN 2. VERDENSKRIGS UDBRUD I 1939
HAR UNGARN, TYSKLANDS ALLIEREDE, UNDGÅET VOLDEN
DA KRIGEN SYNES AT GÅ USA'S OG DE ALLIEREDES VEJ
VIL DEN UNGARSKE LEDER UD AF ALLIANCEN MED TYSKLAND
HITLER HØRER OM UNGARNS PLANER
SITUATIONEN MELLEM DE TO LANDE BLIVER ANSPÆNDT OG I 1944...
BUDAPEST, UNGARN
Krig. Det afslører ens sande karakter.
Da mit hjemland blev en slagmark...
... kunne intet forberede mig på det, der ville ske.
NI MÅNEDER FØR KRIGEN RAMMER UNGARN
BUDAPEST, UNGARN FORÅRET 1944.
Hitlers krig virkede langt væk for os.
Vi gik ud, og vi dansede. Vi var optagede af andre ting.
Ferenc. Hvad siger du til dem?
-Lajos? -Ja. Et minut.
Ønsk mig held og lykke.
Undskyld mig. Vil du danse?
Ja, selvfølgelig. Tak.
-Hvad laver du, når du ikke danser? -Arbejder i en pladebutik. Og du?
Jeg arbejder i en kjolebutik. Min fars.
-Er det en af hans? -Ja.
En smuk kjole til en smuk pige.
Åh nej, du er en charmør. Piger ved, at man skal undgå den slags.
Jeg kan holde op med at være charmerende, hvis du vil.
Kom.
Hvad er der sket med det her sted? De lukker jøder ind nu.
-Undskyld mig. -De lukker jo dig ind.
Hvad er det, du laver?
Han optager for meget plads på universitetet, og også her!
Han har lige så meget ret til at være her som enhver anden!
-Hold op! -Slip mig!
Laszlo! Hvordan kan du lukke dem ind?
-Få dem ud af min klub! -Hvorfor kun os?
-Hvad har vi gjort? -Hvorfor ikke dem?
-Hvordan kunne de smide os ud? -Det er ikke det værste.
-Hvad kan være værre? -Jeg fik ikke pigens navn.
Elek.
-Elek! -Hold kæft, Ferenc!
-Vi kommer for sent. -Det ved jeg.
Ikke nu igen...
-Vi lovede ikke at komme for sent. -Slap af. Vil han måske fyre os?
-I troede måske, at det var sabbat. -Undskyld...
Jeg betaler for jeres tid, ikke jeres udflugter.
Elek. Ved du, hvis radio jeg laver?
Det er fru Lustigs. Jeg skulle have lavet den i går.
Nemlig, men nu laver jeg den.
Hvis hun betaler mig mindre, betaler du så differencen?
-Frau Lustig! -Frau Lustig!
Lad, som om De er tidligt på den, så Jozsef ikke trækker mig i løn.
-Jeg var ude at danse i går. -Danse?
-Mødte du en pige i går aftes? -Ja.
Er hun smuk?
Som en solopgang over Donau.
Øver du dit tyske, Elek?
Jozsef, jeg ved godt, min radio ikke skal være færdig før i morgen...
Deres radio lader til at være klar en dag tidligere, fru Lustig.
Se her... Hør.
... over grænsen ind i Ungarn tidligt i morges.
Ungarns befolkning venter på nyt fra deres leder, rigsforstander Horthy -
-som har været tavs, siden nazisterne gik ind i byen.
Førerens hensigt siges at være at stoppe den russiske fremmarch...
På en nat trak Tyskland os ind i de allieredes kikkertsigter.
Hitler hævdede, at det var for at styrke det ungarske forsvar.
Jeg havde på fornemmelsen, at sagen var en anden.
SS-OBERST ADOLF EICHMANN
Gå ind igen, begge to.
-Russerne... -I skal tage hjem.
Er vi ikke sikrere her end i lejligheden?
I skal tage hjem til jeres familier!
I er ikke sikre her.
Tag det første tog, før de lukker linjerne.
Betal, hvad det end koster, men kom om bord. Af sted!
-Ingen tyskere. -Ikke endnu.
Arbejdstjeneste? Hvis vi ikke melder os, pågribes vi for forræderi.
Afrejse i morgen.
-Hr. Farkas! Kan man få et lift? -Selvfølgelig.
-Rart at se jer. -I lige måde. Tak.
-Tak, hr. Farkas. -Ingen årsag.
Elek.
Dav, far.
Kom. Din mor bliver glad for at se dig.
Jeg er bekymret for indkaldelsen til arbejdstjeneste.
-Din fætter gjorde det godt der. -Det er flere år siden, far.
Det var før, nazisterne kom til Ungarn.
-Det er din pligt at gøre tjeneste. -Ja, i hæren!
-Kun jøder får arbejdstjeneste. -Vil du hellere slås mod russerne?
-Du har måske ret i at være bange. -Jeg er ikke bange.
Jeg stoler ikke på nazisterne. Og jeg er bekymret for familien.
Du har intet valg.
Hvis du ikke melder dig, er straffen henrettelse.
Rabbiner Cohen! Dav, Elek. Jeg må tale med Dem.
Hvad vil De gøre? Er der noget, jeg kan gøre for at hjælpe?
-Hvad mener du, Janos? -De må af sted. Tyskerne kommer.
Jøder udsættes for kriminalitet overalt. De må flygte.
Flygte? Mener du, jeg skal forlade min menighed?
Jeg har altid været der for dem. Det vil aldrig ændre sig!
Din mor skal ikke vente.
Et øjeblik, far.
Hr. Balacz.
Jeg er enig med Dem, men han lytter ikke. Hvad skal vi gøre?
Opsøg mig senere i aften. Jeg kender en, der kan hjælpe.
Lidt mere salt, Sofila.
-Leg ikke med maden, Avi. -Det er et slot.
Avi...
Jeg har en overraskelse til hele familien.
-Gudskelov! -Elek!
-Det er skønt at være hjemme, mor. -Elek!
-Velkommen hjem. Vi har savnet dig. -Jeg har også savnet jer.
Vask jer nu. Aftensmaden er snart færdig.
Avi. Efter maden kan du vise mig din gynge.
Hvordan var det, da tyskerne kom?
Ikke ved bordet, Sofi. Vi spiser nu.
-Var du bange? -Vi er anderledes i deres øjne.
Vi har en anden tro, andre skikke.
De forstår os ikke. Folk frygter det, de ikke forstår.
De kan give os problemer, men de kan aldrig skille os ad.
Kom ind.
Sofi, jeg vil bare sige godnat.
Fortæl sandheden, Elek. Hvordan var det i byen i dag?
Det var slemt nok til, at jeg skulle tage hjem.
-Hvad vil der ske, tror du? -Jeg ved det virkelig ikke.
Og du skal i arbejdstjeneste?
Når det her er forbi, og du vender tilbage til universitetet...
-Må jeg så komme og besøge dig? -Ja, selvfølgelig.
Du må præsentere mig for dine venner.
Nej, nej. Du er for ung. Sov nu.
-Godnat. -Godnat.
Da jeg fulgte hr. Balacz, vidste jeg, at jeg handlede imod min fars ønske.
Men han nægtede at lytte.
-Godaften, fader. -Goddag, hr. Balacz.
-Hallo, Elek. -Fader.
Følg med her. De er færdige.
DÅBSATTEST
Tak, fader Dominic. Hvor mange har De hjulpet?
Jo mindre vi taler, jo bedre. Vi ønsker ikke at blive afsløret.
-Folks sikkerhed afhænger af os. -Jeg forstår, fader.
Gud velsigne dig, Elek. -Pas på Dem selv, hr. Balacz.
Det skal jeg nok, fader. Kom.
Fazekas Attila.
Næste.
En efter en gjorde alle unge mænd sig klar til at tage i arbejdslejr.
Vi vidste ikke, hvad der ventede os. Det blev en hurtig afsked.
Jeg er bekymret for, hvad der kan ske her.
Jeg burde være her sammen med familien.
Det er du snart. Og intet vil have forandret sig.
-Hvordan ved du det? -Det gør jeg ikke. Det er min tro.
Farvel, far.
Jeg elsker dig, min søn. Vi er så stolte af dig.
Pas godt på far.
-Jeg vil savne dig. -Jeg vil savne dig, Elek.
Okay. Smut så med dig.
Kom med mig, Sofi.
Tag det her med dig.
Du kan give det tilbage, når du tager mig med til Budapest.
Jeg vil have, du tager dig af dem her.
-Hold dem for dig selv så længe. -Hvad er det?
Det er dåbsattester.
Hvis der sker noget slemt, giver du dem til far.
Få ham til at forstå.
DÅBSATTEST
ARBEJDSLEJR FOR UNGARNS JØDER DEN VESTLIGE GRÆNSE
Det her er en arbejdslejr.
I skal rydde veje, lægge spor, bygge broer -
-og gøre alt, som jeres land har brug for.
Hvis I arbejder hårdt, kommer I hjem til jeres familier.
Hvis I prøver at flygte, kommer I til at gøre dem der selskab.
Tøm jeres lommer for ejendele.
Alt vil blive redegjort for og returneret, når I tager af sted.
Må jeg se det der! Fart på!
Giv mig den.
-Jeg klarer den. -Træd af.
Oberst. Lederen af det jødiske råd er her.
Sæt jer ned, mine herrer.
Jeg har tilkaldt jer i dag for at forsikre mig om, at I forstår det.
Der bliver indført restriktioner for jødiske aktiviteter.
Alt falder sammen med ungarske krigsinteresser.
Kan De være mere specifik med hensyn til restriktionerne?
Det er ikke noget alt for bebyrdende.
Ingen radio, ingen telefoner, ingen rejser.
Vi indfører et moderat udgangsforbud, og jøder skal bære jødestjernen.
Hvis Deres folk bistår krigsindsatsen og følger disse retningslinjer -
-vil vores tilstedeværelse her knapt kunne mærkes.
Og hvis nogen ikke samarbejder?
Hold styr på Deres folk, så forsikrer jeg Dem for, at ingen bliver hængt -
-udelukkende ud fra klassificering som jøde.
-Forstår vi hinanden? -Ja, oberst. Vi er loyale ungarere.
Mange af os kæmpede side om side med tyskerne under 1. verdenskrig.
-Personligt var jeg... -Tak, mine herrer. I kan gå.
Ugerne gik, og vi fortsatte med at slave for den tyske krigsmaskine.
Vi reparerede spor, gravede befæstninger og begravede de døde.
Nogle af dem var for svage til at gøre nytte.
Vagterne håndterede dem på deres måde.
-Han er syg og må slide mere i det. -Vi må hjælpe ham.
Kom med mig.
Kom her. Vi hjælpes ad.
Hallo!
Er han ikke i stand til at udføre sit arbejde?
Nej. Vi bliver færdige hurtigere. For jer.
Gå tilbage til arbejdet.
FERENC SZÁLASI LEDER AF PILEKORSPARTIET
Oberst Eichmann tager imod nu.
Heil Hitler.
Oberst Eichmann. Det er en fornøjelse at træffe Dem.
Velkommen til mit elskede Ungarn.
Tillykke med jeres fremgang i Europa.
Tak. Fornøjelsen er på min side. Vær sød at sætte Dem.
Pilekorspartiet har i mange år modsat sig -
-rigsforstander Horthys tolerante politik, som har beskyttet jøderne.
Hvis jeg tolker Deres tilstedeværelse her korrekt -
-så er vi klar til at hjælpe med at fjerne den jødiske tilstedeværelse.
Vi kan udrette store ting sammen, De og jeg.
Ud! Ud!
-Ud! Ud! -Op med dig nu.
-Kom nu, Uli. Vi må ud nu. -Lad ham være.
-Jeg beder jer... -Nu!
Nej!
Op med dig.
Tilbage til arbejdet.
Se, Ferenc. Amerikanere!
-Elek. -Kom!
-Vi må springe. -Jeg kan ikke!
Ferenc!
Stands!
Jeg beder dig...
Du har fået din frihed. Lad os gå hver til sit.
Du gav ham fem sekunder mere, end han fortjente.
Vend hjem. Jeg klarer mig.
Tak.
Jeg var heldig at være i live.
En mand, jeg knapt kendte, reddede mit liv.
Vi troede, nazisterne var den eneste fjende.
Men lejren blev styret af ungarere.
Vi vidste ikke længere, hvem vi kunne stole på.
Vi undgik vejene og holdt os til skovene og floderne.
Vi kan måske nå hjem til aftensmaden.
Ferenc, vi må være forsigtige.
Hold dig ude af syne, til du er hjemme. Vi ses i morgen. Kom her.
Hr. Farkas?
Du lovede, at de ikke ville komme tilbage.
Hvor er min familie?
-Ud af mit hus. -Deres hus?
Ja, det er mit hus nu! Din slags er ikke længere velkommen her!
-Hvad har De gjort ved dem? -Forlad mit hus! Forsvind!
-Hr. Farkas. -Skyd dem!
Skyd dem!
Elek. Hvor er de?
Elek?
Hr. Balacz.
Jeg forstod så, hvorfor de indkaldte alle mænd til arbejdstjeneste.
Det var let for dem at rydde landsbyen for kvinder og børn.
Hvorfor gjorde ingen noget?
Jeg troede, de var gode mennesker. Jeg kendte dem og deres familier.
Jeg følte smerte for jeres folk og skam for mit eget.
Men hvor er de, hr. Balacz? Hvor førte de vores familier hen?
Rygter...
Jeg hørte gendarmer sige, at de flyttede dem vestpå -
-fordi russerne nærmer sig fra øst, for at beskytte dem.
Ingen siger, at vi skal flyttes for at beskyttes. Kun jøderne.
Det er Farkas. Gendarmer. Hurtigt, ned i kælderen.
-I kan blive der... -Hr. Balacz. Vi skal nok gå.
-I er i sikkerhed der. -Men De er ikke. Vi skal nok gå.
Hr. Balacz var en sand ven.
De andre så vores familier blive ført bort og stjal vores hjem -
-som om vi ikke betød noget.
Deres svig efterlod ar, der aldrig heler.
SS-OBERST SKORZENY
-Sieg! -Heil!
RIGSFORSTANDER HORTHY UNGARNS STATSLEDER
Fandt du oplysningerne om oberst Skorzeny?
Han ankom i går.
Skorzeny leder Hitlers eliteenhed, som befriede Mussolini.
Hvad er Berlin hensigter?
Stalin myrder sine egne, Hitler vil rense verden.
Begge higer efter overherredømme. Hvordan skal man kunne vælge?
Det er en umulig beslutning, far.
Jeg sluttede en alliance med, hvad jeg så som det mindste af to onder.
Vores land ville være blevet knust imellem dem uden.
I går mødte Skorzeny Szálasi og lederne af Pilekorspartiet.
Szálasi. Den ungarske fascist.
Krigslykken er vendt.
Vi må navigere forsigtigt i politik.
Vores håb hviler på de allierede.
Undskyld mig. Oberst Skorzeny er her.
-Velkommen. -Rigsforstander.
Det er min søn, Miklós.
Deres modstand mod flytningen af jøderne er ikke gået ubemærket hen.
Jødisk arbejdskraft er nødvendig for krigsindsatsen.
Vi vil forsikre os om Deres loyalitet.
De taler om ungarere. Det angår ikke Dem.
Alt, hvad der angår krigsindsatsen, vedkommer mig.
Jeg beordrer Dem til at give oberst Eichmann magtbeføjelser over jøderne.
Olieproduktionen skal styres af Tyskland.
Formand Szálasi vil assistere os.
Pilekorset har ingen beføjelser her.
Føreren har brug for vores støtte, hvis vi skal modstå bolsjevikkerne.
De behøver ikke give mig råd.
Rigsforstander, som De ved, er modstand lig med forræderi.
Farvel.
Jøderne har Eichmann.
Vi har Skorzeny.
Alle vil blive sat på prøve.
Ferenc. Jeg tror, vi nærmer os.
I Budapest var de jødiske kvarterer plyndrede og forladte.
Tilmed vores arbejdsplads.
Han er måske hjemme.
Jozsef.
Jozsef, det er Elek.
-Du milde! Drenge, hvordan er I... -Frau Lustig. Vi leder efter Jozsef.
-Han kommer ikke tilbage. -Hvad mener De?
-Hvad skete der? -Han bor her ikke mere.
De har flyttet alle jøder til husene med jødestjerne.
De må fortælle, hvor Jozsef er.
Jeg har adressen.
-Er det ikke pigen fra klubben? -Hannah?
Elek! Dejligt at se dig!
Vi har aldrig set nogen komme tilbage.
-Hvordan er det kommet så vidt? -Det ved jeg ikke.
-Hvordan har Rachel det? -Fint. Vores hus har en gul stjerne.
-Vi leder efter nr. 18 Bajnok Utca. -Det er min bygning!
-Er der en Jozsef Greenberg der? -Ja, han er der nu.
Jeg må tilbage på arbejde, men jeg kommer senere.
-Det var dejligt at se dig. -I lige måde.
-Jozsef! -Elek. Ferenc. Hvad...?
Velkommen hjem, drenge.
-Hvad laver I her? -Hvis du vidste, hvad der er sket.
-Tak igen, fru Schoen. -Den er tynd, men vi har ikke andet.
Tak.
Gid jeg vidste, hvor jeres familier er.
I fortjener mere efter det, I har oplevet.
Tror du på det?
Tror du, at vores familier blev ført bort for at arbejde?
Det er svært at forestille sig, at tyskerne har brug for alle.
Der er andre muligheder.
-Skån os... -Forvir dem nu ikke endnu mere.
De fortjener at vide det hele.
-Det er fra min søster. -Hvad er det? Hvad er Waldensee?
-Det er en løgn. -Det ved du ikke.
Det er sgu ikke et feriested. Hvem har hørt om den?
-Ingen. -Se her.
Hun skrev på ungarsk -
-men underskrev på hebræisk: Ze lo nachon.
Hvilket betyder: "Det er ikke sandt." Hvorfor skulle hun skrive det?
Er det så en fabrik, der støtter krigen, det her Waldensee?
Jeg beklager. Vi ved det ikke.
-Hvorfor har de ikke taget alle her? -Elek.
Det gør de måske også, men lige nu -
-må vi forlade os på de her.
Det er et Shutz-Pass. De giver os beskyttelse.
Jeg bruger maskinen hver dag. Prøv nu.
-Den virker. For nu. -Er der andet, jeg kan hjælpe med?
Onkel Miklós, lad Jacob være.
-Hvad laver du? -Jeg skal hjem.
-Ikke før jeg har fået et kys. -Det har du vel fortjent.
Godnat, onkel.
-Hvor er mit kys? -Du har vel ikke fortjent det.
Hallo, fräulein!
En dejlig aften til lidt selskab.
Hvor skal du hen? Hvor skal du hen?
Vent!
Far! Tyskere! Tyskere!
Ud! Ud!
-Kom med her! -Nej!
Jeg beder Dem, hr. De kan få lige, hvad De vil.
-Hold kæft! -Det er min datter.
-Hr. Schoen! Hr. Schoen! -Far!
Ud! Ud! Ud!
Hr. Schoen!
-Ikke en lyd. -Far!
-Hr. Schoen...
Ikke en lyd.
Far!
Vent her.
Farvel, jøde!
Vent, stop. Stop, stop!
Det er overstået.
Hvad sker der, når de opdager, at de er forsvundet?
-Nogen må have set dem gå ind. -Eller hørt skuddet.
-Vi kan ikke blive her. -Det ved jeg.
Vi må finde et nyt hjem i morgen.
DET SCHWEIZISKE GESANDTSKAB GLASHUSET
-Er du okay? -Ja.
Onkel Miklós siger, vi kan blive.
Det er ikke hjemme, men her er vi i sikkerhed.
Det kaldes Glashuset. Førhen var det en glasfabrik -
-men nu bruger schweizerne den til at udstede beskyttelsespas.
Min onkel vil gerne tale med dig.
Du reddede min niece. Det takker jeg dig for.
Men to tyske officerer er dræbt.
-Fra SS sågar. -Det ved jeg.
Når de leder efter de døde, kommer de til at stille spørgsmål.
Vi vil ikke have nogen spørgsmål her.
Min niece taler godt om dig. Du har rygrad. Følg med.
Vi kan ikke kæmpe mod nazisterne, men vi kan redde liv med diplomati.
-Lajos? -Elek!
-Godt at se dig! -Kender du ham?
Ja, han er en god ven. I kan stole på ham.
Det her er et schweizisk pas. Vi skal bruge bude til at levere dem.
Det kan jeg gøre.
Dine papirer som schweizisk ansat.
Nazister og Pilekors-folk, der stopper dig, bør respektere det.
Jeg vil anbefale dig ikke at blive stoppet.
Jeg tøvede ikke med at hjælpe Miklós.
Ved at gøre det her...
... ville jeg måske finde min egen familie.
-Anne... Gutschwein? -Ja.
Andres Dorivag?
-Det her er til dig. -Tak.
Hvor er radioen?
Radioapparater er ikke tilladt.
Gå nu.
Mor...
Det gør mig ondt.
Så, så... Kom.
Du kan ikke blive her. Det er ikke sikkert.
Han kan ikke være her! Det er ikke nogen sovesal!
Alle kan høre dig, også ham.
Det her er et diplomatisk gesandtskab, ikke et børnehjem.
Find et rigtigt hjem til ham.
Jeg beklager. Oberst Skorzeny kommer for tidligt.
-Vis ham ind. -Javel.
Oberst.
-Goddag. -Oberst. De kender konsul Lutz.
Herr Lutz er grunden til, at jeg indkaldte til møde.
I anmoder om schweiziske pas til ungarske jøder.
Alene i denne by er der over 7000 jøder -
-som er i familie med schweiziske statsborgere.
Jeg bevilgede anmodningen. Schweiz er neutrale i krigen.
Nye statsborgerskaber er et tysk anliggende.
Vi er stadig en suveræn stat.
Schweiz har mæglet for Tyskland med de allierede.
Vil I risikere jeres relation til Schweiz for nogle tusind borgere?
Det er et af de sidste lande, som bistår Tyskland diplomatisk.
Oberst Eichmann må tage sig af dette spørgsmål.
I skal ophøre med at udstede statsborgerskaber.
Hvis I ikke samarbejder, får det konsekvenser.
Oberst, jeg lader mig ikke intimidere.
Hvordan er Hannahs mad?
Du minder mig om min bror. Han leger altid med maden.
-Hvordan smager maden? -Han elsker den.
Adam, jeg har en veninde, som du skal møde.
Jeg voksede op hos hende. Hun tager sig af mange børn som dig.
Hannah! Det er dejligt at se dig.
Kom ind, kom ind.
-Vil du møde de andre? -Ja.
Adam.
Her er du sikker. Vi kommer tilbage.
Tak, Marketa.
Jeg håber, Adam får det godt.
Han er heldig at have dig.
Kom. Kom!
-Tiden er inde. -Hvor mange afledninger?
To biler. Vores mænd har observeret mødestedet de sidste par dage.
-Kan vi stole på dem? -Har vi noget valg?
Hr. rigsforstander.
Goddag, rigsforstander Horthy.
Jeg går ud fra, at vi har en aftale med Stalin.
Hr. rigsforstander, vi har arbejdet samvittighedsfuldt for -
-at få Deres forslag igennem hos russerne...
Men uden held.
Vores kapitulationsvilkår er rimelige. Hvad er det, der er uklart?
Hvis vi appellerer igen -
-så vil kammerat Stalin blive fornærmet.
Vil De risikere de indrømmelser, han har givet?
Vi må finde plads til kompromisser.
Hvis De ikke accepterer kammerat Stalins aftale -
-står Deres land over for et blodbad.
Dette er højst uheldigt.
Regeringschef Stalin må afvente mit svar.
Nej, Tomas. Konsulatets signatur er forkert.
Vi bytter. Du stempler, så underskriver jeg.
Det var 500 til.
Trykpressen kan ikke være i gang døgnet rundt.
-Pressen skal være i gang. -Vi har trykt over 25.000.
25.000? Ved min onkel det?
Ja... og samtidig ved han det ikke.
Han vil ikke risikere schweizernes diplomatiske status.
7800 var det officielle tal.
Det er stadig cirka 200.000 jøder tilbage i Budapest.
Det her papir er en eller andens liv.
-Janos Goldstein? -Ja?
Tak.
Giv mig den.
-Schweiziske pas. -De er lovlige.
-Hvorfor er du så nervøs? -Der er mange.
Tag ham.
Ifølge dine papirer er du Kovacz Janos, kristen.
Hvorfor har du så mange schweiziske dokumenter beregnet til jøder?
Hvor kommer papirerne fra? Er de falske?
Du vil ikke tale. Jeg forstår. Det er meget modigt.
Jeg har talt med flere mænd som dig her. Du skal vide...
Dem, der vendte hjem til deres familier, var ikke de modige.
Nej, ikke så hurtigt.
Hvor fik du papirerne fra?
Tal.
Tal!
-Miklós advarede os. -Det forstår jeg.
Men vi kan ikke bare svigte ham!
Forestil dig, hvad han gennemgår.
Jeg ved det godt, men hvad kan vi gøre?
De eneste, der kommer i nærheden af ham, er SS.
Vi befrier ham. I aften.
Jeg har haft skægget længere, end jeg kan huske.
Det vokser ud igen.
Det er okay. Vi børster dem af.
-Hvis du bliver taget, Elek... -Vi får det ikke værre end Ferenc.
Vi kommer angående fangen.
Hvilken fange søger De?
En nyankommen. Han blev anholdt med schweiziske dokumenter.
Nå, ham. Han er død.
Vi vil se ham.
-Han er død. -Ud med dig!
Gestapo havde brug for ham i live!
-Hvad foregår der? -I har dræbt fangen.
-Hvilken fange? -Ham med de schweiziske pas.
Det er ikke ham. Næste celle.
Her er han. Godt gennembanket, men ikke død.
Og han taler heller ikke? Få ham op.
Få ham op!
Stop!
-Må jeg se overflytningspapirerne? -Gestapo vil blæse på jeres papirer!
Vi tager denne mand med os, ellers bliver du hængt i galgen.
Hvor er beviserne?
Har De ild?
Ja. Ja...
Vi kommer med en til.
-Hvad foregår her, løjtnant? -Fangen skal afhøres.
Han var nær blevet dræbt.
-De ser ikke bekendt ud, løjtnant. -Jeg er lige blevet forflyttet.
-De folk kender ikke deres plads. -Jeg bad om...
Hvor vover De at tiltale en tysk officer sådan?
Glem hans fange. Tag ham her!
Sæt ham på bagsædet.
Det var ubetænksomt at redde Ferenc på den måde.
Men jeg kunne ikke lade min ven dø hos fjenden.
Se dig engang!
Tænk, hvis de havde opdaget, at du arbejder her!
-Vi reddede Ferenc! -Ja. Vi er alle imponerede.
Så fat det dog! Hver gang du redder én, risikerer du tusindvis af liv!
Spil gerne helt i naziuniform, men ikke under det her tag!
-Tak, Rachel. -Det er skønt at have dig tilbage.
Fire piger har givet mig frokost.
Hver eneste pige derinde er forelsket i dig nu.
Ferenc. Manden, der trodsede Pilekorset.
Det var dyrekøbt opmærksomhed.
Jeg er dig evigt taknemlig, men jeg kan nok ikke gå ud igen.
Tænk ikke på det. Koncentrer dig om at blive rask.
Velkommen, hr. Horthy.
Vi er gået med til alle Stalins krav.
-Hvor hurtigt kan de gennemføres? -Vi rejser straks til Moskva.
-Det burde ende blodsudgydelserne. -Måske.
Hitler indgik en traktat med Stalin om i fællesskab at knuse Polen.
Så ignorerede han traktaten og erklærede krig mod Rusland.
Nogle gange er et dokument ubrugeligt.
Vi har fulgt Stalins våbenstilstand, sådan som briterne og USA krævede.
Vi forventer, at alle allierede overholder aftalen.
... er forbi. Sådan lyder meddelelsen fra rigsforstander Horthy.
Ungarn har sluttet aftale om en våbenhvile med Stalins hær.
Krigen her er slut.
Hør, alle sammen. Krigen er slut!
-Har nazisterne kapituleret? -Ikke nazisterne.
Os! Horthy, ungarerne! Vi har kapituleret til de allierede!
Folk plejer ikke at fejre en kapitulation.
Men for os var meddelelsen fra Horthy den bedste, vi kunne håbe på.
Det rygtedes hurtigt i hele byen.
Amerikanerne og briterne er blevet underrettet om våbenstilstanden.
Tyskerne angriber paladset. Vagterne falder.
Vi må ikke efterlade et eneste dokument, der vedrører de allierede!
De har forrådt Ungarn og alliancen med Føreren.
Det er Føreren, der har forrådt landet. I kan intet gøre nu.
Min søn har allerede overgivet dokumenterne til de allierede.
Nå, så det har han?
De nåede aldrig frem.
-Her er Deres afskedsbegæring. -Det her er skandaløst!
Giv afkald på magten eller overvær henrettelsen af Deres søn.
Du må ikke skrive under!
I...
I kan ikke forvente at vinde Ungarns loyalitet med den slags metoder.
Jeg har informeret Det Tyske Riges repræsentant om -
-at Ungarn vil indgå våbenhvile med vores tidligere fjender -
-og ophøre med alle fjendtligheder mod dem.
Ophøre med alle fjendtligheder mod dem!
Et frit Ungarn! Befri Ungarn!
... borgere i Ungarn -
... at der er indgået en alliance mellem Føreren og Szálasi.
Szálasi? Hvor er Horthy?
Den kujonagtige våbenhvile er ophørt.
Ungarske tropper beordres til at kæmpe videre -
-og forsvare landet mod den røde trussel.
-Hvad betyder det? -Pilekorspartiet har taget magten.
Berlin har jernnæven.
Jeg må tilbage til Tyskland.
Jøde.
Hannah!
Hannah! Nej!
Luk døren op! Luk dem ind!
Nej! Hannah!
Hvor er Rachel?
Hannah! Slip mig!
Rachel!
Rachel! Rachel!
Nej...!
Rachel! Rachel!
Hannah! Jeg beder dig!
-Hvor er Rachel? -Hannah!
-De har taget Rachel. -Det ved jeg.
-Jeg kan ikke miste min søster. -Hannah. Vi skal nok få hende hjem.
-Nej, lad være! -Kom så!
Nej!
Hvorfor gør I det her?
Stop!
De jøder er beskyttet af et schweizisk pas.
Hvem bryder sig om schweizerne?
-Pilekorset bestemmer. -Riget bestemmer!
Føreren bestemmer!
Han lader ikke schweiziske interesser trues af nogle fulderikker i uniform.
Nuvel.
Kun den her.
Jeg er ked af det.
Vi kunne ikke gøre noget.
Uniformen var ikke nok til at redde Rachel.
Nu, med Pilekorset og Szálasi ved magten, ville det kun blive værre.
-Heil Hitler! -Heil Hitler.
Føreren, Adolf Hitler, sagde engang:
"Tro ikke, du kan bekæmpe en sygdom, uden at dræbe smittebæreren."
Denne jødiske besmittelse vil ikke aftage.
Denne forgiftning af nationen vil ikke ophøre -
-før selve bæreren er blevet forvist herfra!
AUSCHWITZ, POLEN
Det er vores job. Accepter det.
Major Wisliceny søger oberst Eichmann.
Bruserne og ovnene fungerer som ventet.
-Og vi kører for fuld kapacitet? -Ja.
Cirka 10.000 om dagen.
-Så er vi foran tidsplanen. -Ja.
Heil Hitler.
Elek. Har du tænkt dig bare at gå hen til en nazist?
-Som så siger noget af betydning? -Det er en klub, Ferenc.
Folk drikker og taler, ikke?
Vi må finde vores familier. Du skal ikke være urolig.
-Cognac. -Pilekors-fængslet. Hvordan går det?
-Fik I oplysningerne af fangen? -Ja.
D'herrer. Hav en god aften.
Hvordan kan vi andet? Vi har god mad, god vin og smukke kvinder.
Er De alene? Jeg har nogle piger ved bordet.
-Vil De gøre mig selskab? -Naturligvis.
Jeg undskylder. Jeg var væk alt for længe.
Budapest. Den er fin, men kan ikke måle sig med Berlin.
-Har De været der? -Nej, aldrig.
Når vi har knust russerne, vil jeg tage dertil.
Vi kan løse det jødiske problem smidigere.
Vi kan begynde i den nordlige ende af byen -
-og føre dem lige ned til togstationen.
-I denne uge. -Så hurtigt?
Vi har ryddet hver eneste by uden for Budapest på...
-Hvad var det? -Seks uger.
Jeg tror, vi kan rydde hele byen på seks dage.
Jeg hørte en kvinde sige, at hendes søster kom til Waldensee.
Hun troede nok, det var et feriested.
Hvor dumt...
Hvad hedder De?
Müller. Müller.
Hvem er Deres øverstbefalende, Müller?
Undskyld, jeg kan se mine venner. Jeg kommer straks.
Tag dem med herover og gør os selskab. Og tag mere vin med, Müller!
Det er svært at beskrive, hvor dybt sandheden sårer.
Jeg følte mig død.
Jeg er ligeglad med, hvad der sker med mig.
Jeg vil slås mod dem til det sidste.
Min far og jeg tog Elek med på jagt.
-Han fik altid mest bytte. -Jeg holder af jagt.
-Men byttet skød aldrig igen. -Vi slipper måske for at bruge dem.
Hvis ikke vi forsøger at redde de andre, hvem gør det så?
Vi er nazister. Vær selvsikre, så blander de sig udenom.
Herover! Denne vej. Fart på!
Hvad foregår der her? Vi tager dem til toget.
I tager dem til toget. Vi tager dem her til at grave grøfter.
Tager I børn til at grave grøfter?
Hold altid familierne sammen. Så arbejder de hårdere.
Find nogle andre. Vi har vores ordrer.
-Alle sammen, tilbage i geleddet! -Du der!
-Vi kan ikke give jer de her jøder. -I har intet valg. Se her.
Grave grøfter? Og hvad gør I med dem bagefter?
Hvad tror du, vi gør?
-Tag ikke mine børn. -Ingen snak!
-Jeg beder Dem, hr. Lad os gå! -Stille!
Jeg er jøde. Der sker ikke noget. Gør, som jeg siger. Gå nu. Gå!
-De er så mange. -Du så ikke, hvor mange vi efterlod.
Du kan ikke se det på den måde.
Du skulle se ansigterne på dem, du reddede.
-Det giver os alle håb. -Det er ikke nok, Hannah.
Hver eneste jøde i Budapest er på toget inden for en uge.
Ud! Ud!
Dag og nat var vi på redningsmission...
... mens Eichmann deporterede stadig flere.
Jo flere vi transporterede til sikkerhed i Glashuset -
-desto mere risikabelt blev det.
Op i lastbilen! Fart på!
Skynd jer.
-Tak, hr. Tak! -Ingen årsag.
-Gud velsigne Dem. -Alt er godt. I er her nu.
Tak.
Godt. Det var den sidste melsæk.
Lad mig tage den.
Du skræmmer måske nogen med din nye stil.
Jeg burde vist give jer begge to mere arbejde.
Pastor Novak og hans kone vil tale med Dem. De venter ude i gården.
Godt at se Dem igen, pastor Novak. Hvad kan jeg gøre for Dem?
Vi gemte jøder i vores kirke. Nogen gav Pilekorset et tip.
Min kone hørte Pilekorset sige, at de skulle føres til floden.
-Elek. De er for mange. -Vi vender ikke om nu.
Du der. Kom her.
Ordre til at tage de her folk med for at bygge befæstninger.
-Jeg må tale med min befalingsmand. -Nej. Stop det.
Og så taler De med ham.
-Indstil skydningen! -Hvorfor det?
Hr. løjtnant. Er De her for at stoppe mig igen?
-Anfægter De det? -Jeg har en opgave.
Deres opgave er at tage imod ordrer fra mig.
Dræb dem alle.
Nej!
Lajos!
Hold ud. Du skal nok klare dig.
Lajos!
Tag den af! Jeg vil ikke dø i den.
Du skal ikke dø. Lyt til mig. Se på mig!
Lajos! Hold ud! Lajos!
-Lajos! Lajos! -Lajos!
Jeg er færdig. Jeg vil ikke det her mere. Du må holde op.
Det kan jeg ikke. Vi er nødt til at fortsætte, Ferenc.
Hvorfor skal vi det?
-Vi har allerede reddet så mange. -Men der er flere!
Der er altid flere! Nazisterne er ikke til at stoppe.
De vil blive ved med at dræbe os, hvad du end gør.
-Hvorfor skal det være dig? -Fordi jeg ikke har noget tilbage!
De har taget alt fra mig!
Alt, hvad jeg har elsket, alt, hvad jeg har kendt, er væk! Alle er væk!
Gør det ikke ondt, at de har taget din familie?
-Din far eller din bror? -Hvad skal jeg gøre?
Sørge for, at det ikke sker for andre -
-så de ikke behøver at lide samme tab.
Jeg kan ikke gøre andet end at vente på, vanviddet slutter.
Og bede til, at det slutter snart.
Se, der er vi forskellige, Ferenc.
Jeg kan ikke vente på, at andre afgør min skæbne.
Alle jernbanelinjer, som løber sammen i Budapest, er stoppet.
-Vi kan ikke transportere jøderne. -Hvornår er de repareret?
De er ikke beskadigede, oberst. De er ødelagte.
Russerne kontrollerer vejene i øst.
Men vejene i vest mod Østrig er stadig vores?
Uanset hvor dårligt krigen går, vil de afslutte det, de er begyndt på.
Tusinder, mest kvinder og børn, er bragt til Østrig.
-Fabrikkerne savner arbejdskraft. -Det er propaganda.
Det er lige meget. Hvor end de skal hen, er de døde, inden de ankommer.
De marcherer til fods i dette øjeblik.
-Godkender de endnu beskyttelsespas? -Så vidt jeg ved.
Så må du ringe til den schweiziske konsul.
Geleddet var flere kilometer langt.
Jeg vidste ikke, hvor mange vi kunne redde.
-De skal fortsætte. -Vent. Stil bænken.
Ingen går et skridt til, før jeg har fundet dem med schweizisk pas.
Vi er ligeglade med jeres skide pas. De skal fortsætte!
I har ingen ret til at tilbageholde os her.
-Hvad nu? De skal fortsætte. -Han flytter sig ikke.
-Jeg er Carl Lutz. -Den schweiziske konsul, ja.
-Det her er ikke Schweiz. -Der er folk her med schweizisk pas.
Jeg går ikke uden dem.
Lad ham få sine skide jøder. -Flyt lastbilerne.
Må jeg se? Beskyttelsespas. Ja, næste.
Kravl op, så hurtigt som muligt. Passene, tak.
Hvad foregår der her? Müller?
-Det er konsulen. Schweiziske pas. -Hr. Lutz.
De har ingen beføjelser her.
Der er folk her med schweiziske beskyttelsespas.
Oberst Eichmann selv anerkender deres gyldighed.
Visiter hver eneste person i lastbilen.
-Tag alle, der savner gyldigt pas. -Det har vi gjort.
Jeg ser helst, at vi ikke spilder mere...
-Er det her et schweizisk pas? -Nej.
-Hvad er det så? -Avispapir.
Avispapir. Nu kender De forskellen. Tjek dem igen!
Alle sammen! Tag alle med avispapir.
Ned fra lastbilen nu! Få dem ned fra lastbilen!
Kom her! Giv mig dit pas! Fart på!
Kom!
Ned fra lastbilen!
Hold jeres pas op! Hold passene op!
Må jeg se? Hvad er det der? Hvad er det? Gå derover!
Hvad er det? Flyt dig! Hold det op!
Du hopper op på lastbilen. Du.
Dig, lastbilen. Dig, lastbilen.
Kom, lastbilen. Den vej!
Hvor er dit pas?
Og hvor er dit pas? Gå derover!
Har De ingen papirer på det her?
I så fald prøvede de at flygte. Dræb dem.
Müller!
Kom med mig! Kom herned!
-Kom med mig til skoven! -Det er for sent.
Nej, jeg beder Dem...
Jeg beder Dem!
Det er ikke din skyld.
Jeg så over hundrede mennesker blive dræbt i dag.
Jeg kan se frygten i deres ansigter, da jeg hev dem ned fra lastbilen.
Du gav dem håb et øjeblik.
Mere håb end de har haft i flere måneder.
Du har gjort tilstrækkeligt.
Du kan ikke narre dem for evigt.
Elek. Jeg elsker dig.
Jeg vil ikke miste dig.
Føreren har afslået vores anmodning om at forlade byen.
Vi har fået ordre til at kæmpe til sidste mand.
-Byen er snart omringet. -Deres bil er klar.
-Hvor kan jeg finde Dem henne? -Jeg skal til Berlin.
-De har fået Deres ordrer. Fortsæt. -Javel, hr. oberst.
23. RUSSISKE ARMÉKORPS NOVEMBER 1944
Elek!
Ferenc sagde, du skulle til et Pilekors-møde.
Hannah... bed mig ikke om ikke at gå.
Det gør jeg heller ikke. Jeg beder dig om at komme tilbage.
Jeg elsker dig.
Sejr over russerne er inden for rækkevidde.
Jøderne samarbejder med vores fjender.
Tiden er inde til ikke at give dem et helle noget sted.
Vi begynder i dag i Glashuset ved at anholde lederen, Miklós Schoen.
Denne spion kan ikke længere beskyttes mod sine forbrydelser!
I trænger ind på schweizisk jord. I må ikke være her!
Bygningen står under den schweiziske delegations beskyttelse.
Sådan. Nu er jeg ikke på schweizisk jord længere. Det er du heller ikke.
Stop, nu er det nok! Nu må det her høre op.
Risikerer De Deres liv for dem der?
Vores forskellige meninger om jøder er ikke sagen her.
De invaderer et gesandtskab. Jeg beordrer Dem...
Beordrer De mig?!
Ja. Beordrer.
En tysk officer. Skyd!
Russerne er brudt igennem vores forsvarsværker her og her.
Fra Berlin.
Føreren beordrer alle til at holde stillingen.
Vi trækker os tilbage...
Kryster!
-Hallo? -Hannah...
Kampene er meget tæt på. Vi kan ikke blive her.
Vent der. Vi kommer og henter jer.
Elek. Miklós er død.
Miklós.
De andre er nedenunder.
Hvad sker der nu, hvor Miklós er væk?
Det bliver svært uden ham.
Men krigen er snart slut, og vi må ikke miste håbet.
Ferenc. Hvor er Hannah?
Hun fulgte med Jozsef til klostret for at hente dem tilbage hertil.
Jeg tager også derhen.
-Tak, gode Gud! -Hvordan går det?
Vi må af sted.
Ferenc!
-Helt ind med ham! -Du og Ari må fortsætte.
Bliv hos ham. Forlad ham ikke.
Ferenc. Du klarer dig. Jeg skal nok finde dem. Forlad ham ikke.
-Nej, nej. Den anden vej! -Holdt! Hvor skal I hen?
Jeg spurgte om noget. Hvor skal I hen?
Vi var i klostret. Kampene kom for tæt på. Vi måtte tage af sted.
-Vi skal se jeres papirer. -Papirer.
Schweiziske pas.
-De er jøder. -Nej, nej.
Hvorfor hjælper du dem?
-Ti stille! -Lad os gå!
Op ad væggen!
Vent, vent!
-Hvad laver du? -De er jøder!
Har du ikke set kampene, der raser?
Der er vigtigere ting end at dræbe jøder!
Müller! Hvad laver De her?
Russerne er fire gange flere end os.
-Og de dræber kvinder og børn! -De er jøder.
-Dræb dem! -Ingen skyder!
-Det er ikke noget, De bestemmer. -Ikke flere drab!
Løjtnant! Hvem er de mennesker?
Det er et jødeproblem. Hvorfor beskytter De...?
Russerne er overalt. Vi er omringet, og de dræber tyskere!
Lad dem gå, løjtnant.
Jeg adlyder kun oberst Eichmanns ordrer.
Eichmann? Eichmann er flygtet, dit fjols.
Jeg har kommandoen nu. Jeg har brug for mænd til at forsvare byen -
-ikke til at myrde uskyldige børn og kvinder!
Gå tilbage til jeres poster, alle sammen! Nu!
Nu, løjtnant.
-Elek! -Nej!
Elek, følg med os tilbage til Glashuset.
Elek!
Nej!
Elek.
-Jeg elsker dig. -Jeg elsker også dig.
Du må ikke forlade mig.
TRETTEN ÅR SENERE
Må mormor vise Rachel og Sofi frem for sine venner?
-Selvfølgelig, mor. -Kom!
Sikke et vidunderligt bryllup for din søn.
Undskyld mig.
Jeg vil gerne udbringe en skål for min smukke brud... for Maria.
Maria!
Jeg er et meget velsignet menneske.
Jeg har gode venner og familie.
Nogle af jer ved, at mine forældre blev dræbt i krigen.
Jeg var et barn, som...
... ikke havde nogen steder at tage hen, før en mand...
... bragte mig i sikkerhed på et børnehjem i en kirke.
Efter krigen blev jeg adopteret.
Mine nye forældre tog mig med til Amerika -
-hvor de opdrog mig, som om jeg var deres egen søn.
De lærte mig at sætte pris på livet, sandheden...
... og glæden.
Min far ville ikke have ønsket, at jeg skulle sige noget -
-men jeg ved, at jeg ikke er alene om at ville takke ham.
Sandheden er, at jeg og...
... tusinder af andre ikke havde været i live i dag...
... hvis det ikke havde været for ham.
Hvis det ikke havde været for min far, Elek Cohen.
Når jeg ser ansigterne på dem, der overlevede -
-ser jeg ekkoet af dem, vi mistede.
Familie, venner, og mange andre.
Vi bærer dem med os, så de altid lever videre.
Du...
-Jeg elsker dig. -Jeg elsker også dig.
Filmen er inspireret af Pinchas Rosenbaums mod.
Hans pas og redningsaktioner reddede tusinder af liv.
Hans familie blev myrdet i Auschwitz sammen med 500.000 ungarske jøder.
Oberstløjtnant Otto Skorzeny kapitulerede til USA's hær.
Efter retssager og udsættelser døde han i 1975.
Dieter Wisliceny blev hængt for sine krigsforbrydelser i 1948.
Ferenc Szálasi blev hængt i 1946 for krigsforbrydelser og højforræderi.
Pilekorsets kaptajn Kovarcz blev hængt i 1946 for krigsforbrydelser.
Adolf Eichmann flygtede til Argentina og blev fanget af israelske agenter.
Han blev dømt for forbrydelser mod menneskeheden og blev hængt i 1962.
Rigsforstander Horthy og hans søn -
-sad indespærrede i Tyskland til efter krigen.
De vendte aldrig tilbage til Ungarn og døde i Portugal i 1957 og 1993.
Carl Lutz oprettede det schweiziske gesandtskab, Glashuset.
Han hædres for de liv, han reddede. Han døde i 1976.
Hr. Rosenbaum talte sjældent om sine heltemodige gerninger.
Han døde i 1980 og hans kone i 2010. Deres tre børn lever stadig.
I 2005 tilegnedes man disse bronzesko i Budapest ofrene -
-der blev dræbt under nazisternes og Pilekorsets terrorregime.
Tekster: Nat Beskos www.sdimedia.com